དང་པོ་ལོ་བཤད་ནི།བཻ་དཀར་གྱི་གཞུང་ལས་བཤད་པའི་དུས་བསྟན་མེ་ལོང་སོགས་ནས་འབྱུང་བ་དང་།ལོ་གཟའ།ལོ་སྐར་གྱི་འབྲས་བུ།དེ་ནས་ཕུར་བུ།མིག་དམར།ལྷག་པ།པ་སངས།སྤེན་པ་སྟེ་དྲང་སྲོང་གཟའ་ལྔ།དེའི་སྟེང་སྒྲ་གཅན་གྱི་བགྲོད་ཚུལ་སོགས་ལ་བརྟེན་པའི་ལོ་འཁོར་གྱི་བདེ་སྡུག་འབྲས་བུ།དེ་ནས་དབྱངས་འཆར་ལས་གསུངས་པའི་ལོ་རེའི་བདེ་སྡུག་འདོམས་པའི་རུས་སྦལ་འཁོར་ལོའི་འབྲས་བུ།ཕན་ཚུན་ཆེན་པོ་འཁོར་ལོའི་འབྲས་བུ།རྒྱ་ནག་མདོ་སྡེ་གསང་བ།སྟག་རྣ་ཆུང་བ།ཀ་ར་མྱང་རྩིས།རྒྱ་ནག་གླང་རྩིས།སོ་ནམ་འཁོར་ལོ།ཐོང་གཤོལ་འཁོར་ལོ།བྱ་ཞག་གནམ་དཔྱད།ས་ཞིང་འདེབས་བཀོལ་དུས་ཚིགས།རྟ་བོང་འདུལ་བཅོས་སྒ་རྒྱགསྒྲ་གཅན་འཁོར་ལོ།ལོ་བརྙན་བཅུ་གཉིས་ཀྱི་བླ་གཟའ།སྲོག་གཟའ།གཤེད་བཟའ།བླ་སྐར།སྲོག་སྐར།དབང་སྐར།ཀེག་སྐར།བདུད་སྐར།གཤེད་སྐར་སོགས་ཀྱི་རེའུ་མིགསྤྱི་ལོ་གང་དུ་སྐྱེས་པ།བརྩི་བྱ་སོ་སོའི་སྐྱེས་སྨེ་དང་།སྲོག་ལུས་དབང་ཐང་ཀླུང་རྟ་བླ་ལྔའི་ཕྱི་ཀེག་རྡེའུ།ཕོ་སྐོར་མོ་སྐོར་གྱི་ལོག་མེན།བབ་སྤར།བབ་སྨེ།དགུ་དུར་རྡེའུ་སོགས་ལྟ་བདེར་བཀོད་ཡོད།ཉི་ཟླ་གཟའ་འཛིན།རྒྱུ་སྐར་འབྲས་བུ་ཕྱོགས་བསྡེབས།རྒྱུ་སྐར་ཁག་གི་སྣང་བརྙན་དང་།སྦྲུལ་གདུགས།རུས་སྦལ།ཕན་ཚུན་ཆེན་པོ།བདུད་རྩི་ཐུན་མཚམས་ཀྱི་རེའུ་མིགངོ་ཐོག་གནམ་ལོ་དང་ལོ་རྗེས་མ་གཉིས་ཀྱི་ལོ་བདག་གཟུགས་རིས།ཕྱོགས་གཙང་།གནམ་སྨེ་སྔ་ཕྱི་གཉིས་དགུ་གླིང་དུ་བཀོད་པ།གྲུབ་པའི་ལོ་གཟའ་ཞིབ་པ།ལོ་བདག་སྐར་མ།བྱེད་པའི་ལོ་གཟའ།སྐྱོན་བྲལ་ལོ་འཕོ།བྱེད་པའི་ལོ་སྐར།ལོའི་རྒྱལ་བློན།ཤཱ་ཀའི་འདས་ལོ།ནག་ཟླའི་བྱེད་གྲུབ་གཉིས་ཀྱི་གཟའ་ཉི་རགས་པ།ཁྱིམ་དྲུག་སྤྱི་ནོར།སྐར་རྩིས་ལུགས་ཀྱི་ལོའི་འཕོ་མཚམས་ངེས་པ་སོགས་དང་།དེ་ནས་དངོས་གཞི་སྐར་རྩིས་ལི་ཐོའི་ལག་ལེན་ལ་མཁོ་བ།རྩ་རྒྱུད་དགོངས་དོན་གྲུབ་རྩིས་དང་།བསྡུས་རྒྱུད་དགོངས་དོན་བྱེད་རྩིས་གཉིས་ཀའི་ཚེས་ཞག་ལྔ་བསྡུས་ཀྱི་སྔོན་འགྲོ་སྤྱི་ནོར་ཁག་དང་།དེ་བཞིན་ཉིན་ཞག་གཟའ་ལྔའི་སྤྱི་ནོར་ཁགཉི་མ་ལུག་ཁྱིམ་དུ་སླེབས་དུས་ཀྱི་ལེགས་ལྡན་གཟའ་ལྔའི་དལ་མྱུར་དག་པ་ཞག་གསུམ་གྱི་སྒོ་ནས་མ་འདྲེས་པར་བསྟན་ཡོད་དོ།།